Existuje aj nejaká domáca liečba syfilisu?
Nie, určite nie a pred týmto spôsobom riešenia syfilisu dôsledne varujem. V žiadnom prípade sa nepokúšajte liečiť syfilis bez lekára a aplikácie antibiotík indikovaných lekárom, čiže ani vlastnými antibiotikami. Nesprávne liečený syfilis vážne ohrozuje vaše zdravie a život.
Najpravdepodobnejším spôsobom , akým sa môžete nainfikovať, je pohlavný styk. Prenos dotykom alebo inou formou je ojedinelý, podobne to platí aj pri transfúzii krvi. Infekčnosť ochorenia zároveň nie je vždy 100 %, v ďalších štádiách postupne klesá.